จงสรุปเกี่ยวกับ แคลเซียม อะซีเตท Calcium acetate ให้หน่อยค่ะ
แคลเซียมCalciumเป็นแร่ธาตุที่มีความจำเป็นต่อกระบวนการดำรงชีวิตของมนุษย์ เพราะเป็นแหล่งวัตถุดิบในการสร้างมวลกระดูกและฟันถึง 99 และอีก 1 ในกระแสเลือดเป็นแคลเซียมที่มีประจุไฟฟ้าElectrolyteซึ่งเหมาะต่อกระบวนการทางชีวะเคมีของร่างกาย การสะสมแคลเซียมเข้าในกระดูกจะเกิดขึ้นในลักษณะของสารประกอบที่มีชื่อเรียกว่า ไฮดรอกซีอะพาไทต์Hydroxyapatite ที่มีองค์ประกอบหลักๆอยู่ 3 ส่วน คือ แคลเซียมCa2 ฟอสเฟตPO43- และหมู่ไฮดรอกไซด์OH- สามารถเขียนออกมาในรูปสูตรโมเลกุล Ca10PO46OH2 การเกิดสารประกอบดังกล่าวมีความสัมพันธ์กับสมดุลของแคลเซียมและหมู่ฟอสเฟตPhosphateในกระแสเลือด กรณีที่มีความผิดปกติของร่างกายเกิดขึ้น เช่น มีภาวะไตวายเรื้อรัง มีภาวะพาราไทรอยด์ฮอร์โมนต่ำจากการทำงานผิดปกติของต่อมพาราไทรอยด์ การได้รับยาระบายยาแก้ท้องผูกที่มีส่วนประกอบของฟอสเฟต มีภาวะกล้ามเนื้อลายสลาย ภาวะต่างๆดังกล่าว ล้วนส่งผลให้ร่างกายมีระดับฟอสเฟตในเลือดสูงเกินจากปกติHyperphosphataemia และมีผลกระทบเป็นลูกโซ่ต่อเนื่องหลายประการ เช่น ทำให้การสังเคราะห์วิตามินดีในร่างกายลดลง ส่งผลให้เกิดอาการภาวะโรคกระดูกอ่อน กล้ามเนื้อเป็นตะคริว เกิดอาการชัก ตลอดจนกระทั่งทำให้การทำงานของหัวใจผิดปกติไป การใช้ยาประเภท แคลเซียม อะซีเตทCalcium acetate หรือชื่ออื่น เช่น Calcium acetate monohydrate Calcium ethanoate Acetate of lime ได้เข้ามามีบทบาทในการควบคุมระดับฟอสเฟตของร่างกายที่สูงเกินดังกล่าว ก่อนการใช้ ยาแคลเซียมอะซีเตท เพื่อรักษาภาวะฟอสเฟตในเลือดสูง ผู้ป่วยจะต้องได้รับการตรวจร่างกาย และการตรวจเลือด เพื่อแพทย์ใช้เป็นข้อมูลสำคัญมาประกอบการสั่งจ่าย ยาแคลเซียม อะซีเตทได้อย่างเหมาะสมและปลอดภัยต่อผู้ป่วย รูปแบบเภสัชภัณฑ์ของยาแคลเซียม อะซีเตทที่พบเห็นการใช้บ่อยๆ จะเป็นยาชนิดรับประทาน ตัวยามีการละลายน้ำได้ดี และสามารถถูกดูดซึมจากระบบทางเดินอาหารได้อย่างรวดเร็ว อาจมีคำถามว่าจะใช้ ยาแคลเซียม คาร์บอเนตCalcium carbonate หรือแคลเซียม กลูโคเนตCalcium gluconate มาทดแทนได้หรือไม่ นักวิทยาศาสตร์ได้ทำการศึกษาวิจัยและพบว่าแคลเซียม อะซีเตทมีคุณสมบัติละลายน้ำได้ดีกว่าแคลเซียมกลุ่มอื่น มีการปลดปล่อยประจุแคลเซียมได้รวดเร็ว แคลเซียมอิสระดังกล่าวจะเข้ารวมตัวกับหมู่ฟอสเฟตเกิดเป็นสารประกอบที่ไม่ละลายน้ำ ส่งผลให้ระดับฟอสเฟตอิสระในกระแสเลือดลดลงและกลับมาเป็นปกติเช่นเดิม แคลเซียม อะซีเตทมีสรรพคุณคุณสมบัติอย่างไร ยาแคลเซียม อะซีเตทมีสรรพคุณข้อบ่งใช้ เช่น ควบคุมภาวะฟอสเฟตในร่างกายสูงHyperphosphataemia ที่มีสาเหตุจาก โรคไตวายเรื้อรัง รักษาภาวะแคลเซียมในเลือดต่ำอันเนื่องมาจากพาราไทรอยด์ฮอร์โมนของร่างกายลดลง รักษาภาวะกระดูกพรุนในหญิงวัยหมดประจำเดือน รักษาอาการโรคกระดูกอ่อนโรคกระดูกน่วม แคลเซียม อะซีเตทมีกลไกการออกฤทธิ์อย่างไร การใช้ยาแคลเซียม อะซีเตทจะต้องรับประทานพร้อมกับมื้ออาหาร ยาแคลเซียม อะซีเตทมีกลไกการออกฤทธิ์ แคลเซียม อะซีเตทมีรูปแบบการจัดจำหน่ายอย่างไร ยาแคลเซียม อะซีเตทมีรูปแบบการจัดจำหน่าย เช่น ยาเม็ดชนิดรับประทาน ที่ประกอบด้วยตัวยา Calcium acetate ขนาด 667 และ 1000 มิลลิกรัมเม็ด ยาแคปซูลชนิดรับประทาน ที่ประกอบด้วยตัวยา Calcium acetate ขนาด 667 มิลลิกรัมแคปซูล แคลเซียม อะซีเตทมีขนาดรับประทานอย่างไร ยาแคลเซียม อะซีเตทมีขนาดรับประทาน เช่น สำหรับภาวะฟอสเฟตในเลือดสูงเกินปกติ ผู้ใหญ่ รับประทานยาขนาด 1334 มิลลิกรัม พร้อมกับมื้ออาหาร แพทย์อาจเพิ่มขนาดรับประทานเป็นครั้งละ 2001–2668 มิลลิกรัม โดยพิจารณาใช้กับผู้ป่วยเป็นกรณีไป เด็ก การใช้ยานี้กับเด็กให้เป็นไปตามดุลยพินิจของแพทย์ หมายเหตุ ขนาดและระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสม ควรต้องปรึกษาแพทย์หรือเภสัชกรก่อนเสมอ เมื่อมีการสั่งยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิดรวมยาแคลเซียมอะซีเตท ผู้ป่วยควรแจ้งแพทย์พยาบาล และเภสัชกร ดังนี้ ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือแน่นหายใจติดขัดหายใจขัดหายใจลำบาก มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะยาแคลเซียม อะซีเตท อาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์ หรือ กำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาแคลเซียมอะซีเตท สามารถรับประทานทันทีเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มปริมาณยาเป็น 2 เท่า ให้รับประทานยาที่ขนาดปกติ แคลเซียม อะซีเตทมีผลไม่พึงประสงค์อย่างไร ยาแคลเซียม อะซีเตท สามารถก่อให้เกิดผลไม่พึงประสงค์จากยา ผลข้างเคียงอาการข้างเคียงต่อระบบอวัยวะต่างๆของร่างกายดังนี้ เช่น ผลต่อระบบทางเดินอาหาร เช่น คลื่นไส้ อาเจียน ท้องเสียหรือไม่ก็ท้องผูก ผลต่อระบบประสาท เช่น วิงเวียน ผลต่อระบบการเผาผลาญพลังงานของร่างกาย เช่น แคลเซียมในเลือดสูง เบื่ออาหาร ผลต่อผิวหนัง เช่น เกิดผื่นคัน มีข้อควรระวังการใช้แคลเซียม อะซีเตทอย่างไร มีข้อควรระวังการใช้ยาแคลเซียม อะซีเตท เช่น ห้ามใช้กับผู้แพ้ยานี้ ห้ามใช้กับผู้ที่มีภาวะแคลเซียมในเลือดสูง ต้องมารับการตรวจเลือดเพื่อดูระดับฟอสเฟตตามแพทย์สั่ง ผู้ป่วยควรมาพบแพทย์มาโรงพยาบาลตามที่แพทย์นัดหมายทุกครั้ง การใช้ยานี้กับสตรีมีครรภ์ตั้งครรภ์ สตรีในช่วงให้นมบุตร และเด็ก ต้องเป็นไปตามคำสั่งของแพทย์เท่านั้น รับประทานยานี้ต่อเนื่องตามคำสั่งแพทย์ ห้ามหยุดการใช้ยานี้ด้วยตนเอง กรณีพบอาการแพ้ยา เช่น มีผื่นคัน ผิวหนังบวมแดง ผิวหนังลอก แน่นหน้าอก หายใจขัด ใบหน้า-ปาก-คอมีอาการบวม ซึ่งเป็นอาการแพ้ยานี้ ต้องหยุดใช้ยานี้ทันที แล้วรีบนำผู้ป่วยส่งโรงพยาบาลทันทีฉุกเฉิน
แคลเซียมCalciumเป็นแร่ธาตุที่มีความจำเป็นต่อกระบวนการดำรงชีวิตของมนุษย์ เพราะช่วยในการสร้างมวลกระดูกและฟันถึง 99 และอีก 1 ในกระแสเลือดเป็นแคลเซียมที่มีประจุไฟฟ้าElectrolyteซึ่งเหมาะต่อกระบวนการทางชีวะเคมีของร่างกาย การสะสมแคลเซียมเข้าในกระดูกจะเกิดขึ้นในลักษณะของสารประกอบที่มีชื่อเรียกว่า ไฮดรอกซีอะพาไทต์ Hydroxyapatite ซึ่งมีความสัมพันธ์กับสมดุลของแคลเซียมและหมู่ฟอสเฟต Phosphate ในกระแสเลือด แคลเซียม อะซีเตทมีคุณสมบัติละลายน้ำได้ดีกว่าแคลเซียมกลุ่มอื่น มีการปลดปล่อยประจุแคลเซียมได้รวดเร็ว แคลเซียมอิสระดังกล่าวจะเข้ารวมตัวกับหมู่ฟอสเฟตเกิดเป็นสารประกอบที่ไม่ละลายน้ำ ส่งผลให้ระดับฟอสเฟตอิสระในกระแสเลือดลดลงและกลับมาเป็นปกติเช่นเดิม ดังนั้นสรรพคุณของยาแคลเซียม อะซีเตท ช่วยควบคุมภาวะฟอสเฟตในร่างกายสูงHyperphosphataemia ที่มีสาเหตุจาก โรคไตวายเรื้อรัง รักษาภาวะแคลเซียมในเลือดต่ำอันเนื่องมาจากพาราไทรอยด์ฮอร์โมนของร่างกายลดลง รักษาภาวะกระดูกพรุนในหญิงวัยหมดประจำเดือน รักษาอาการโรคกระดูกอ่อนโรคกระดูกน่วม โดยตัวยานี้มีทั้งรูปแบบยาเม็ด และแคปซูล โดยขนาดการใช้จะพิจารณากับผู้ป่วยเป็นกรณีไป ผลข้างเคียงของยานี้ เช่น ผลต่อระบบทางเดินอาหาร เช่น คลื่นไส้ อาเจียน ท้องเสียหรือไม่ก็ท้องผูก ผลต่อระบบประสาท เช่น วิงเวียน ผลต่อระบบการเผาผลาญพลังงานของร่างกาย เช่น แคลเซียมในเลือดสูง เบื่ออาหาร ผลต่อผิวหนัง เช่น เกิดผื่นคัน ข้อควรระวังการใช้ยาแคลเซียม อะซีเตท เช่น ห้ามใช้กับผู้แพ้ยานี้ ห้ามใช้กับผู้ที่มีภาวะแคลเซียมในเลือดสูง ต้องมารับการตรวจเลือดเพื่อดูระดับฟอสเฟตตามแพทย์สั่ง ผู้ป่วยควรมาพบแพทย์มาโรงพยาบาลตามที่แพทย์นัดหมายทุกครั้ง การใช้ยานี้กับสตรีมีครรภ์ตั้งครรภ์ สตรีในช่วงให้นมบุตร และเด็ก ต้องเป็นไปตามคำสั่งของแพทย์เท่านั้น รับประทานยานี้ต่อเนื่องตามคำสั่งแพทย์ ห้ามหยุดการใช้ยานี้ด้วยตนเอง กรณีพบอาการแพ้ยา เช่น มีผื่นคัน ผิวหนังบวมแดง ผิวหนังลอก แน่นหน้าอก หายใจขัด ใบหน้า-ปาก-คอมีอาการบวม ซึ่งเป็นอาการแพ้ยานี้ ต้องหยุดใช้ยานี้ทันที แล้วรีบนำผู้ป่วยส่งโรงพยาบาลทันทีฉุกเฉิน
17.เภสัชวิทยา Pharmacology,12.อายุรศาสตร์ (อายุรศาสตร์) - Internal Medicine